钦定古今图书集成/理学汇编/学行典/第240卷 > 陈祥甫
## 钦定古今图书集成/理学汇编/学行典/第240卷 > 陈祥甫

按《崇仁县志》：“陈祥甫，东耆人。富而有礼，士大夫多与
游。平生好施与，值岁无年，辄减粜直，以为邑人倡。以
衣食给冻馁，以棺衾哀死亡以资助，赈疾疫灾害，或
权子母周急，折券居多。修学校，建丽谯，砌黄洲、踏水
二桥，皆多协赞之力，以故邑人义之，靡不称诵。寿九
十六，至正中，监邑重喜，县尹李愿为建高年坊。”